Brooke Astor

Roberta Brooke Astor (o.s. Russell; 30. maaliskuuta 1902 Portsmouth, New Hampshire – 13. elokuuta 2007 Briarcliff Manor, New York) oli yhdysvaltalainen hyväntekeväisyyden harrastaja, joka johti Astor Foundationia miehensä Vincent Astorin kuoleman jälkeen vuodesta 1959. Hän oli kotimaassaan julkisuuden henkilö, ja hän julkaisi romaaneja sekä kaksi muistelmateosta. 

Astorille myönnettiin vuonna 1998 Presidential Medal of Freedom hänen huomattavasta hyväntekeväisyystyöstään. Hän sai vuonna 1988 Yhdysvaltain National Medal of Artsin. 

Ennen tutustumistaan Vincent Astoriin Brooke oli ollut naimisissa Charles Marshallin ja Dryden Kuserin kanssa. Ennen kuolemaansa keuhkokuumeeseen 105-vuotiaana Brooke Astor kärsi Alzheimerin taudista.

Lähteet 

Yhdysvaltalaiset hyväntekeväisyyden harjoittajat
Yli satavuotiaiksi eläneet yhdysvaltalaiset
Presidential Medal of Freedom
Vuonna 1902 syntyneet
Vuonna 2007 kuolleet